title: Directiva 94/14/CE a Comisiei din 29 martie 1994 de modificare a celei de-a șaptea Directive 76/372/CEE de stabilire a metodelor comunitare de analiză pentru controlul oficial al furajelor

text:
               03/Volumul 14

               RO

               Jurnalul Ofícial al Uniunii Europene

               240

         31994L0014

               L 094/30

               JURNALUL OFÍCIAL AL UNIUNII EUROPENE

      DIRECTIVA 94/14/CE A COMISIEI

   din 29 martie 1994
   de modificare a celei de-a șaptea Directive 76/372/CEE de stabilire a metodelor comunitare de analiză pentru controlul oficial al furajelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/373/CEE a Consiliului din 20 iulie 1970 privind introducerea modalităților de prelevare de probe și a metodelor comunitare de analiză pentru controlul oficial al furajelor (1), astfel cum a fost modificată ultima dată de Regulamentul (CEE) nr. 3768/85 (2), în special articolul 2,
   întrucât a șaptea Directivă 76/372/CEE a Comisiei (3), astfel cum a fost modificată ultima dată de Directiva 92/95/CEE (4), prevede metodele care trebuie utilizate pentru determinarea aflatoxinei B1;
   întrucât este necesară încă o revizuire a metodei de dozare aplicată în prezent, pentru a se indica în mod clar procedura operativă de preparare a probei și pentru a defini regulile de exprimare a rezultatelor;
   întrucât măsurile prevăzute în prezenta directivă sunt în conformitate cu avizul Comitetului permanent pentru hrana animalelor,
   ADOPTĂ PREZENTA DIRECTIVĂ:
   Articolul 1
   Anexa la Directiva 76/372/CEE se modifică în conformitate cu anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive în termen de un an de la intrarea în vigoare a acesteia. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, la 29 martie 1994.

            Pentru Comisie

         René STEICHEN

            Membru al Comisiei

      (1)  JO L 170, 3.8.1970, p. 2.

      (2)  JO L 362, 31.12.1985, p. 8.

      (3)  JO L 102, 15.4.1976, p. 8.

      (4)  JO L 327, 13.11.1992, p. 54.
   ANEXĂ
   Partea C din anexa la Directiva 76/372/CEE se înlocuiește cu următorul text:

      Observații privind metodele A și B
      1.   Degresare
      Probele care conțin peste 5 % grăsimi trebuie degresate cu eter de petrol (punct de fierbere 40-60 °C) după efectuarea pregătirilor prevăzute la punctul 5.1.
      În astfel de cazuri, rezultatele analitice trebuie exprimate în greutatea probei nedegresate.
      2.   Reproductibilitatea rezultatelor pentru metoda A
      Reproductibilitatea rezultatelor, adică variația între rezultatele obținute de două sau mai multe laboratoare pe aceeași probă, s-a estimat la:
      ± 50 % din valoarea medie pentru valorile medii de aflatoxină B1 cuprinse între 10 și 20 μg/kg;
      ± 10 μg/kg față de valoarea medie pentru valorile medii cuprinse între 20 și 50 μg/kg;
      ± 20 % din valoarea medie pentru valorile medii de peste 50 μg/kg”


title: Directiva 2010/39/UE a Comisiei din 22 iunie 2010 de modificare a anexei I la Directiva 91/414/CEE a Consiliului în privința dispozițiilor specifice privind substanțele active clofentezin, diflubenzuron, lenacil, oxadiazon, picloram și piriproxifen  (Text cu relevanță pentru SEE )

text:
               23.6.2010

               RO

               Jurnalul Oficial al Uniunii Europene

               L 156/7

         DIRECTIVA 2010/39/UE A COMISIEI
   din 22 iunie 2010
   de modificare a anexei I la Directiva 91/414/CEE a Consiliului în privința dispozițiilor specifice privind substanțele active clofentezin, diflubenzuron, lenacil, oxadiazon, picloram și piriproxifen
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Substanțele active clofentezin, diflubenzuron, lenacil, oxadiazon, picloram și piriproxifen au fost incluse în anexa I la Directiva 91/414/CEE prin Directiva 2008/69/CE a Comisiei (2) în conformitate cu procedura de la articolul 11b din Regulamentul (CE) nr. 1490/2002 al Comisiei (3).

               (2)

               În conformitate cu articolul 12a din Regulamentul (CE) nr. 1490/2002, EFSA a prezentat Comisiei concluziile revizuirilor inter pares a substanțelor active clofentezin (4) la 4 iunie 2009, diflubenzuron (5) la 16 iulie 2009, lenacil (6) la 25 septembrie 2009, oxadiazon (7) și picloram (8) la 26 noiembrie 2009 și piriproxifen (9) la 21 iulie 2009. Respectivele concluzii au fost revizuite de statele membre și de Comisie în cadrul Comitetului permanent pentru lanțul alimentar și sănătatea animală și finalizate la 11 mai 2010 sub formă de rapoarte de revizuire întocmite de Comisie pentru substanțele active clofentezin, diflubenzuron, lenacil, oxadiazon, picloram și piriproxifen.

               (3)

               Ținând cont de concluziile EFSA, se confirmă faptul că produsele de protecție a plantelor conținând clofentezin, diflubenzuron, lenacil, oxadiazon, picloram și piriproxifen pot fi considerate că satisfac, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de revizuire întocmit de Comisie.

               (4)

               Pentru anumite substanțe, este necesar să se includă dispoziții specifice prin care să se solicite statelor membre, la momentul autorizării respectivelor substanțe, să acorde o atenție deosebită anumitor aspecte sau să se asigure că se iau măsuri adecvate de atenuare a riscurilor.

               (5)

               Fără a se aduce atingere concluziilor menționate în considerentul 3, este adecvat să se obțină informații suplimentare cu privire la anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I la directiva respectivă poate fi supusă anumitor condiții. Cu privire la clofentezin, este adecvat să se solicite ca notificatorul să aplice un program de monitorizare pentru a evalua potențialul respectivei substanțe de a se răspândi la mare distanță pe calea aerului, precum și riscurile consecutive pentru mediu. În plus, notificatorul prezintă, de asemenea, studii de confirmare cu privire la riscurile toxicologice și de mediu ale metaboliților substanței clofentezin.

               (6)

               Cu privire la diflubenzuron, este adecvat să se solicite ca notificatorul să prezinte date de confirmare cu privire la relevanța toxicologică potențială a impurității și metabolitului 4-cloranilină (PCA).

               (7)

               Cu privire la lenacil, este adecvat să se solicite ca notificatorul să prezinte informații suplimentare cu privire la anumiți metaboliți din sol care au apărut în studiile de lizimetrie și date de confirmare cu privire la culturile rotate succesiv, incluzând posibile efecte fitotoxice. Dacă o decizie privind clasificarea substanței lenacil în temeiul Directivei 67/548/CEE a Consiliului (10) identifică necesitatea unor informații suplimentare despre relevanța anumitor metaboliți, statele membre în cauză ar trebui să solicite transmiterea unor astfel de informații.

               (8)

               Cu privire la oxadiazon, este adecvat să se solicite ca notificatorul să prezinte informații suplimentare cu privire la relevanța toxicologică potențială a unei impurități în specificațiile tehnice propuse și cu privire la apariția unui metabolit în culturile primare sau în culturile rotate succesiv. În plus, notificatorului ar trebui să i se solicite să prezinte un studiu de metabolism privind rumegătoarele și informații cu privire la studii suplimentare referitoare la culturile rotate succesiv, precum și informații referitoare la riscul pentru păsările și mamiferele care se hrănesc cu râme și la riscul pe termen lung pentru pești.

               (9)

               Cu privire la picloram, este adecvat să se solicite ca notificatorul să prezinte informații de confirmare cu privire la metoda analitică de monitorizare aplicată în studiile referitoare la reziduuri și o fotoliză a solului pentru a confirma evaluarea degradării substanței picloram.

               (10)

               Cu privire la piriproxifen, este adecvat să se solicite ca notificatorul să prezinte informații care să confirme evaluarea riscului în raport cu două aspecte, și anume riscul pentru insectele acvatice generate de piriproxifen și de metabolitul DPH-pir și riscul pentru polenizatori generat de piriproxifen.

               (11)

               Prin urmare, Directiva 91/414/CEE ar trebui modificată în consecință.

               (12)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 31 decembrie 2010 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 ianuarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 22 iunie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 172, 2.7.2008, p. 9.

      (3)  JO L 224, 21.8.2002, p. 23.

      (4)  EFSA Scientific Report (2009) 269. Conclusion on pesticide peer review regarding the risk assessment of the active substance clofentezine [Raport științific EFSA (2009) 269. Concluzie privind revizuirea inter pares a riscului utilizării ca pesticid a substanței active clofentezin] (finalizat: 4 iunie 2009).

      (5)  EFSA Scientific Report (2009) 332. Conclusion on pesticide peer review regarding the risk assessment of the active substance diflubenzuron [Raport științific EFSA (2009) 332. Concluzie privind revizuirea inter pares a riscului utilizării ca pesticid a substanței active diflubenzuron] (finalizat: 16 iulie 2009).

      (6)  Autoritatea Europeană pentru Siguranța Alimentară; Concluzie privind revizuirea inter pares a riscului utilizării ca pesticid a substanței active lenacil, ca urmare a unei solicitări din partea Comisiei Europene. EFSA Journal 2009; 7(9):1326. [83 pp.]. doi:10.2903/j.efsa.2009.1326. Disponibil la adresa: www.efsa.europa.eu (finalizat: 25 septembrie 2009).

      (7)  Autoritatea Europeană pentru Siguranța Alimentară; Concluzie privind revizuirea inter pares a riscului utilizării ca pesticid a substanței active oxadiazon, ca urmare a unei solicitări din partea EFSA. EFSA Journal 2009; 7(12): [92 pp.]. doi:10.2903/j.efsa.2009.1389. Disponibil la adresa: www.efsa.europa.eu (finalizat: 25 noiembrie 2009).

      (8)  Autoritatea Europeană pentru Siguranța Alimentară; Concluzie privind revizuirea inter pares a riscului utilizării ca pesticid a substanței active picloram. EFSA Journal 2009; 7(12):1390. [78 pp.]. doi:10.2903/j.efsa.2009.1390. Disponibil la adresa: www.efsa.europa.eu (finalizat: 25 noiembrie 2009).

      (9)  EFSA Scientific Report (2009) 336. Conclusion on pesticide peer review regarding the risk assessment of the active substance pyriproxyfen [Raport științific EFSA (2009) 336. Concluzie privind revizuirea inter pares a riscului utilizării ca pesticid a substanței active piriproxifen] (finalizat: 21 iulie 2009).

      (10)  JO 196, 16.8.1967, p. 1.

      ANEXĂ
      Anexa I la Directiva 91/414/CEE se modifică după cum urmează:

                  1.

                  La rândul 177, corespunzător substanței clofentezin, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței clofentezin, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În această evaluare generală, statele membre trebuie să acorde o atenție deosebită:

                              —

                              specificațiilor materialului tehnic, astfel cum a fost fabricat în scop comercial, care trebuie confirmate și susținute prin date analitice adecvate. Materialul testat utilizat pentru întocmirea dosarelor de toxicitate se compară și se verifică în raport cu aceste specificații ale materialului tehnic;

                              —

                              siguranței operatorilor și a lucrătorilor, care impun ca în condițiile de utilizare să fie prevăzută folosirea, acolo unde este cazul, a unor echipamente adecvate de protecție individuală;

                              —

                              potențialului de răspândire la mare distanță pe calea aerului;

                              —

                              riscului pentru organismele nevizate. Condițiile de autorizare includ, acolo unde este cazul, măsuri de atenuare a riscurilor.

                        Statele membre în cauză se asigură că notificatorul prezintă Comisiei până la 31 iulie 2011 un program de monitorizare pentru evaluarea potențialului răspândirii substanței clofentezin la mare distanță pe calea aerului și a riscurilor consecutive pentru mediu. Rezultatele respectivului program de monitorizare se transmit statului membru raportor și Comisiei, până la 31 iulie 2013, sub forma unui raport de monitorizare.
                  Statele membre în cauză se asigură că notificatorul transmite Comisiei, până la 30 iunie 2012, studiile de confirmare cu privire la riscurile toxicologice și de mediu ale metaboliților substanței clofentezin.”

                  2.

                  La rândul 180, corespunzător substanței diflubenzuron, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței diflubenzuron, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În această evaluare generală, statele membre trebuie să acorde o atenție deosebită:

                              —

                              specificațiilor materialului tehnic, astfel cum a fost fabricat în scop comercial, care trebuie confirmate și susținute prin date analitice adecvate. Materialul testat utilizat pentru întocmirea dosarelor de toxicitate se compară și se verifică în raport cu aceste specificații ale materialului tehnic;

                              —

                              protejării organismelor acvatice;

                              —

                              protejării organismelor terestre;

                              —

                              protejării artropodelor nevizate, inclusiv a albinelor.

                        Condițiile de utilizare includ, acolo unde este cazul, măsuri adecvate de atenuare a riscurilor.
                  Statele membre în cauză se asigură că notificatorul transmite Comisiei, până la 30 iunie 2011, studii suplimentare care să abordeze relevanța toxicologică potențială a impurității și a metabolitului 4-cloranilină (PCA).”

                  3.

                  La rândul 182, corespunzător substanței lenacil, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței lenacil, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În această evaluare generală, statele membre trebuie să acorde o atenție deosebită:

                              —

                              riscului pentru organismele acvatice, în special pentru alge și plante acvatice. Condițiile de autorizare includ măsuri de atenuare a riscurilor, cum ar fi zone tampon între zonele tratate și apele de suprafață;

                              —

                              protejării apelor subterane, dacă substanța activă este utilizată în regiuni cu sol și condiții climatice vulnerabile. Condițiile de autorizare includ măsuri de atenuare a riscurilor și, acolo unde este cazul, trebuie inițiate programe de monitorizare pentru a depista potențiala contaminare a apelor subterane din zonele vulnerabile cu metaboliți IN-KF 313, M1, M2 și M3.

                        Statele membre în cauză se asigură că notificatorul transmite Comisiei informații de confirmare referitoare la identitatea și caracteristicile metaboliților din sol Polar B și Polars și a metaboliților M1, M2 și M3, care au apărut în studiile de lizimetrie, precum și date de confirmare privind culturile rotate succesiv, incluzând posibilele efecte fitotoxice. Statele membre se asigură că notificatorul transmite aceste informații Comisiei până la 30 iunie 2012.
                  Dacă o decizie privind clasificarea substanței lenacil în temeiul Directivei 67/548/CEE identifică necesitatea unor informații suplimentare cu privire la relevanța metaboliților IN-KE 121, IN-KF 313, M1, M2, M3, Polar B și Polars, statele membre în cauză solicită transmiterea unor astfel de informații. Ele se asigură că notificatorul furnizează Comisiei informațiile respective în termen de șase luni de la notificarea unei astfel de decizii de clasificare.”

                  4.

                  La rândul 183, corespunzător substanței oxadiazon, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței oxadiazon, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În această evaluare generală, statele membre trebuie să acorde o atenție deosebită:

                              —

                              specificațiilor materialului tehnic, astfel cum a fost fabricat în scop comercial, care trebuie confirmate și susținute prin date analitice adecvate. Materialul testat utilizat pentru întocmirea dosarelor de toxicitate se compară și se verifică în raport cu aceste specificații ale materialului tehnic;

                              —

                              potențialului apelor subterane de a se contamina cu metabolitul AE0608022 în cazurile în care substanța activă este utilizată în situații pentru care se prevăd condiții anaerobe de durată sau în regiuni cu sol sau condiții climatice vulnerabile. Condițiile de autorizare trebuie să includă, acolo unde este cazul, măsuri de atenuare a riscurilor.

                        Statele membre în cauză se asigură că notificatorul transmite Comisiei:

                              —

                              studii suplimentare care abordează relevanța toxicologică potențială a unei impurități în specificațiile tehnice propuse;

                              —

                              informații destinate elucidării suplimentare a apariției metabolitului AE0608033 în culturile primare și în culturile rotate succesiv;

                              —

                              studii suplimentare privind culturile rotate succesiv (și anume rădăcinoase și cereale) și un studiu de metabolism privind rumegătoarele pentru a confirma evaluarea riscului pentru consumator;

                              —

                              informații care să aprofundeze evaluarea riscurilor pentru păsările și mamiferele care se hrănesc cu râme, precum și riscurile pe termen lung pentru pești.

                        Statele membre se asigură că notificatorul transmite aceste informații Comisiei până la 30 iunie 2012.”

                  5.

                  La rândul 184, corespunzător substanței picloram, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței picloram, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În evaluarea generală, statele membre trebuie să acorde o atenție deosebită:

                              —

                              potențialului de contaminare a apelor subterane în cazul în care substanța picloram se aplică în regiuni cu sol și condiții climatice vulnerabile. Condițiile de autorizare trebuie să includă, acolo unde este cazul, măsuri de atenuare a riscurilor.

                        Statele membre în cauză se asigură că notificatorul transmite Comisiei:

                              —

                              informații suplimentare destinate a confirma că metoda analitică de monitorizare aplicată în studiile privind reziduurile cuantifică corect reziduurile de picloram și conjugații acestuia;

                              —

                              un studiu de fotoliză a solului pentru a confirma evaluarea degradării substanței picloram.

                        Statele membre se asigură că notificatorul transmite aceste informații Comisiei până la 30 iunie 2012.”

                  6.

                  La rândul 185, corespunzător substanței piriproxifen, în coloana „Dispoziții specifice”, partea B se înlocuiește cu următorul text:
                  „PARTEA B
                  Pentru punerea în aplicare a principiilor uniforme prevăzute în anexa VI, se va ține cont de concluziile raportului de revizuire a substanței piriproxifen, în special apendicele I și II, astfel cum au fost definitivate în cadrul Comitetului permanent pentru lanțul alimentar și sănătatea animală la 11 mai 2010.
                  În evaluarea generală, statele membre trebuie să acorde o atenție deosebită:

                              —

                              siguranței operatorilor, care impun ca în condițiile de utilizare să fie prevăzută folosirea, acolo unde este cazul, a unor echipamente adecvate de protecție individuală;

                              —

                              riscului pentru organismele acvatice. Condițiile de utilizare includ, acolo unde este cazul, măsuri adecvate de atenuare a riscurilor.

                        Statele membre în cauză se asigură că notificatorul transmite Comisiei informații suplimentare care să confirme evaluarea riscului în raport cu două aspecte și anume: riscul pentru insectele acvatice generat de piriproxifen și de metabolitul DPH-pir și riscul pentru polenizatori generat de piriproxifen. Statele membre se asigură că notificatorul transmite aceste informații Comisiei până la 30 iunie 2012.”


title: Directiva 2006/30/CE a Comisiei din 13 martie 2006 de modificare a anexelor la Directivele 86/362/CEE, 86/363/CEE și 90/642/CEE ale Consiliului privind conținuturile maxime de reziduuri pentru grupul benomilText cu relevanță pentru SEE.

text:
Anunţ juridic important

|

32006L0030

Official Journal L 075 , 14/03/2006 P. 0007 - 0016 Official Journal L 330 , 28/11/2006 P. 0259 - 0268

		20060313Directiva 2006/30/CE a Comisieidin 13 martie 2006de modificare a anexelor la Directivele 86/362/CEE, 86/363/CEE și 90/642/CEE ale Consiliului privind conținuturile maxime de reziduuri pentru grupul benomil(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 86/362/CEE a Consiliului din 24 iulie 1986 de stabilire a conținuturilor maxime pentru reziduurile de pesticide din și de pe cereale [1], în special articolul 10,având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală [2], în special articolul 10,având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume [3], în special articolul 7,întrucât:(1) În cazul cerealelor și al produselor de origine vegetală, inclusiv fructe și legume, conținurile de reziduuri reflectă utilizarea unor cantități minime de pesticide necesare pentru a asigura o protecție eficientă a plantelor, aplicate astfel încât cantitatea de reziduuri să fie cât mai redusă posibil și acceptabilă din punct de vedere toxicologic, având în vedere, în special, protecția mediului și protecția consumatorilor în ceea ce privește estimarea unei doze zilnice admise. În cazul alimentelor de origine animală, conținuturile de reziduuri reflectă consumul de către animale al cerealelor și al produselor de natură vegetală tratate cu pesticide și, după caz, consecințele directe ale utilizării medicamentelor de uz veterinar. Conținuturile comunitare maxime de reziduuri (CMR) reprezintă limita superioară a cantităților din aceste reziduuri care ar putea să se găsească în produse atunci când producătorii au respectat bunele practici agricole.(2) CMR-urile sunt reexaminate în mod constant și modificate astfel încât să fie luate în considerare informațiile și datele noi. Ele sunt stabilite la pragul de detectare atunci când utilizările autorizate ale produselor farmaceutice nu duc la conținuturi de reziduuri de pesticide detectabile pe sau în produsele alimentare, atunci când nu există o utilizare autorizată, atunci când utilizările care au fost autorizate de statele membre nu au fost susținute de datele necesare sau atunci când utilizările din țările terțe care determină prezența reziduurilor pe sau în produsele alimentare care pot fi puse în circulație pe piața comunitară nu au fost susținute de datele necesare.(3) Mai multe state membre au informat Comisia că doresc să revizuiască CMR-urile naționale în conformitate cu articolul 8 din Directiva 90/642/CEE, având în vedere preocupările privind expunerea consumatorilor. Propunerile de revizuire a CMR-urilor comunitare au fost prezentate Comisiei.(4) Expunerea consumatorilor pe întreaga durată a vieții lor sau pe o perioadă scurtă la fiecare dintre pesticidele menționate în prezenta directivă, prin intermediul produselor alimentare, a fost reexaminată și evaluată în conformitate cu procedurile și practicile comunitare, ținând seama de orientările publicate de Organizația Mondială a Sănătății [4]. Pornind de la această bază, ar trebui stabilite noi CMR-uri, care să protejeze consumatorii împotriva unei expuneri inacceptabile.(5) Expunerea acută a consumatorilor la aceste pesticide prin intermediul produselor alimentare care ar putea conține reziduuri a fost măsurată și evaluată în conformitate cu procedurile și practicile Uniunii Europene, ținând seama de orientările publicate de Organizația Mondială a Sănătății. S-a concluzionat că prezența reziduurilor de pesticide la niveluri egale sau inferioare noilor CMR-uri nu ar avea efecte toxice acute.(6) Partenerii comerciali ai Comunității au fost consultați cu privire la noile CMR-uri în cadrul Organizației Mondiale a Comerțului, ținându-se seama de observațiile lor legate de aceste niveluri.(7) Prin urmare, anexele la Directivele 86/362/CEE, 86/363/CEE și 90/642/CEE ar trebui modificate în consecință.(8) Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1În anexa I la Directiva 90/642/CEE, la categoria "2. Legume, proaspete sau nepreparate, refrigerate sau deshidratate, (iii) Legume-fructe, (a) Solanacee", se adaugă mențiunea "bame", între mențiunile "pătlăgele vinete" și "altele".Articolul 2Partea A din anexa II la Directiva 86/362/CEE se modifică în conformitate cu anexa I la prezenta directivă.Articolul 3Partea B din anexa II la Directiva 86/363/CEE se modifică în conformitate cu anexa II la prezenta directivă.Articolul 4Partea A din anexa II la Directiva 90/642/CEE se modifică în conformitate cu anexa III la prezenta directivă.Articolul 5(1) Statele membre adoptă și publică, până la 14 septembrie 2006, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textile acestor acte, precum și un tabel de corespondență între respectivele acte și prezenta directivă.Statele membre aplică aceste dispoziții începând cu 15 septembrie 2006.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi este comunicat de către statele membre textul principalelor dispoziții de drept intern pe care le adoptă în domeniul reglementat de prezenta directivă.Articolul 6Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 7Prezenta directivă se adresează statelor membre.Adoptată la Bruxelles, 13 martie 2006.Pentru ComisieMarkos KyprianouMembru al Comisiei[1] JO L 221, 7.8.1986, p. 37. Directivă, astfel cum a fost modificată ultima dată prin Directiva 2006/4/CE a Comisiei (JO L 23, 27.1.2006, p. 69).[2] JO L 221, 7.8.1986, p. 43. Directivă, astfel cum a fost modificată ultima dată prin Directiva 2005/70/CE a Comisiei (JO L 276, 21.10.2005, p. 35).[3] JO L 350, 14.12.1990, p. 71. Directivă, astfel cum a fost modificată ultima dată prin Directiva 2006/9/CE a Comisiei (JO L 22, 26.1.2006, p. 24).[4] Ghid pentru calculul cantităților de reziduuri de pesticide din produsele alimentare (revizuit), pregătit prin programul GEMS/Food în colaborare cu Comitetul Codex pentru reziduuri de pesticide și publicat de Organizația Mondială a Sănătății, 1997 (OMS/FSF/FOS/97.7).--------------------------------------------------20060313ANEXA IÎn partea A din anexa II la Directiva 86/362/CEE, rândurile referitoare la benomil, carbendazim și la tiofanat-metil se înlocuiesc cu următorul text:Reziduuri de pesticide | Conținut maxim în mg/kg |"Benomil și carbendazim, exprimate în carbendazim | 2 | Orz |2 | Ovăz |0,1 | Secară |0,1 | Triticală |0,1 | Grâu |0,01 [1] | Alte cereale |Tiofanat-metil | 0,3 | Orz |0,3 | Ovăz |0,05 | Secară |0,05 | Triticală |0,05 | Grâu |0,01 [1] | Alte cereale |[*] Indică limita minimă de determinare analitică."--------------------------------------------------20060313ANEXA IIÎn partea B din anexa II la Directiva 86/363/CEE, rândurile referitoare la benomil, carbendazim și la tiofanat-metil se înlocuiesc cu următorul text:Reziduuri de pesticide | Conținut maxim în mg/kg || În cărnuri, inclusiv grăsimile, preparatele din carne, organele comestibile și grăsimile animale enumerate în anexa I la codurile NC 0201, 0202, 0203, 0204, 02050000, 0206, 0207, ex 0208, 020900, 0210, 160100 și 1602 | În lapte și produsele lactate enumerate în anexa I la codurile NC 0401, 0402, 040500 și 0406 | În ouăle proaspete, fără coajă, pentru ouăle de pasăre și gălbenușurile de ou enumerate în anexa I la codurile NC 040700 și 0408 |"Carbendazim și tiofanat-metil, exprimate în carbendazim | 0,05 [1] | 0,05 [1] | 0,05 [1] |[*] Indică limita minimă de determinare analitică."--------------------------------------------------20060313ANEXA IIIÎn partea A din anexa II la Directiva 90/642/CEE, coloana referitoare la benomil se înlocuiește cu următorul text:Reziduuri de pesticide și conținutul maxim de reziduuri |Grupe și exemple de produse individuale cărora li se aplică conținuturile maxime de reziduuri | Total benomil și carbendazim, exprimate în carbendazim | Tiofanat-metil |1. Fructe, proaspete, deshidratate sau nepreparate, conservate prin refrigerare, fără adaos de zahăr; nuci | | |(i) CITRICE | 0,1 [1] | 0,1 [1] |Grepfruturi | | |Lămâi | | |Lămâi verzi | | |Mandarine (inclusiv clementine și hibrizi similari) | | |Portocale | | |Pomelo | | |Altele | | |(ii) NUCI DE POMI (cu coajă sau fără) | 0,1 [1] | 0,2 |Migdale | | |Nuci de Brazilia | | |Anacard | | |Castane | | |Nuci de cocos | | |Alune | | |Nuci macadamia | | |Nuci de Pecan | | |Semințe de pin | | |Fistic | | |Nuci comune | | |Altele | | |(iii) FRUCTE SEMINȚOASE | 0,2 | 0,5 |Mere | | |Pere | | |Gutui | | |Altele | | |(iv) FRUCTE SÂMBUROASE | | |Caise | 0,2 | 2 |Cireșe | 0,5 | 0,3 |Piersici (inclusiv nectarinele și hibrizii similari) | 0,2 | 2 |Prune | 0,5 | 0,3 |Altele | 0,1 [1] | 0,1 [1] |(v) BACE ȘI FRUCTE MICI | | |(a) Struguri de masă și struguri de vin | | |Struguri de masă | 0,3 | 0,1 [1] |Struguri de vin | 0,5 | 3 |(b) Căpșuni (altele decât cele sălbatice) | 0,1 [1] | 0,1 [1] |(c) Fructe de arbuști (altele decât cele sălbatice) | 0,1 [1] | 0,1 [1] |Mure | | |Mure de câmp | | |Hibrid de zmeură cu mure | | |Zmeură | | |Altele | | |(d) Alte fructe mici și bace (altele decât cele sălbatice) | 0,1 [1] | 0,1 [1] |Afine | | |Merișoare | | |Coacăze (roșii, albe sau negre) | | |Agrișe | | |Altele | | |(e) Bace și fructe sălbatice | 0,1 [1] | 0,1 [1] |(vi) FRUCTE DIVERSE | 0,1 [1] | 0,1 [1] |Avocado | | |Banane | | |Curmale | | |Smochine | | |Kiwi | | |Kumquat | | |Litchi | | |Mango | | |Măsline | | |Papaia | | |Fructul pasiunii | | |Ananas | | |Rodii | | |Altele | | |2. Legume, proaspete sau nepreparate, refrigerate sau deshidratate | | |(i) LEGUME RĂDĂCINOASE ȘI CU TUBERCULI | 0,1 [1] | 0,1 [1] |Sfecle | | |Morcovi | | |Manioc | | |Țelină de rădăcinăHrean | | |Hrean | | |Topinambur | | |Păstârnac | | |Pătrunjel cu rădăcină groasă | | |Ridichi | | |Barba-caprei | | |Cartofi dulci | | |Gulii furajere | | |Napi | | |Igname | | |Altele | | |(ii) LEGUME-BULBI | 0,1 [1] | 0,1 [1] |Usturoi | | |Ceapă | | |Cepe eșalote | | |Ceapă verde | | |Altele | | |(iii) LEGUME-FRUCTE | | |(a) Solanacee | | |Pătlăgele roșii | 0,5 | 2 |Ardei | | |Pătlăgele vinete | 0,5 | 2 |Bame | 2 | 1 |Altele | 0,1 [1] | 0,1 [1] |(b) Cucurbitacee - coajă comestibilă | 0,1 [1] | 0,1 [1] |Castraveți | | |Castraveciori | | |Dovlecei | | |Altele | | |(c) Cucurbitacee - coajă necomestibilă | 0,1 [1] | 0,3 |Pepeni galbeni | | |Dovleci | | |Pepeni verzi | | |Altele | | |(d) Porumb zaharat | 0,1 [1] | 0,1 [1] |(iv) LEGUME BRASSICACEE | | |(a) Brasicacee (eflorescență) | 0,1 [1] | 0,1 [1] |Broccoli (inclusiv broccoli calabrese) | | |Conopidă | | |Altele | | |(b) Brasicacee (căpățână) | | |Varză de Bruxelles | 0,5 | 1 |Varză cu căpățână | | |Altele | 0,1 [1] | 0,1 [1] |(c) Brasicacee (frunze) | 0,1 [1] | 0,1 [1] |Varză chinezească | | |Varză fără căpățână | | |Altele | | |(d) Gulii | 0,1 [1] | 0,1 [1] |(v) LEGUME - FRUNZE ȘI IERBURI AROMATICE | 0,1 [1] | 0,1 [1] |(a) Lăptuci și similare | | |Creson | | |Fetică | | |Lăptucă | | |Cicoare de grădină cu frunze întregi | | |Altele | | |(b) Spanac și similare | | |Spanac | | |Frunze de sfeclă (Sfeclă pentru pețiol și frunze) | | |Altele | | |(c) Năsturel | | |(d) Cicoare | | |(e) Ierburi | | |Asmățui | | |Arpagic | | |Pătrunjel | | |Frunze de țelină | | |Altele | | |(vi) LEGUME CU PĂSTĂI (proaspete) | | |Fasole (păstăi) | 0,2 | 0,1 [1] |Fasole (fără păstăi) | | |Mazăre (păstăi) | 0,2 | 0,1 [1] |Mazăre (fără păstăi) | | |Altele | 0,1 [1] | 0,1 [1] |(vii) LEGUME - TULPINI (proaspete) | 0,1 [1] | 0,1 [1] |Sparanghel | | |Cardon | | |Țelină | | |Fenicul | | |Anghinare | | |Praz | | |Rubarbă | | |Altele | | |(viii) CIUPERCI | 0,1 [1] | 0,1 [1] |(a) Ciuperci de cultură | | |(b) Ciuperci sălbatice | | |3. Leguminoase uscate | 0,1 [1] | 0,1 [1] |Fasole | | |Linte | | |Mazăre | | |Altele | | |4. Semințe uleioase | | |Semințe de in | | |Arahide | | |Semințe de mac | | |Semințe de susan | | |Semințe de floarea-soarelui | | |Semințe de rapiță | | |Boabe de soia | 0,2 | 0,3 |Boabe de muștar | | |Semințe de bumbac | | |Altele | 0,1 [1] | 0,1 [1] |5. Cartofi | 0,1 [1] | 0,1 [1] |Cartofi timpurii | | |Cartofi pentru depozitare | | |6. Ceai (frunze cu pețiol uscate, fermentate sau altfel, de Camellia sinensis) | 0,1 [1] | 0,1 [1] |7. Hamei (uscat), inclusiv granulele și pulbere neconcentrată | 0,1 [1] | 0,1 [1] |[1] Indică pragul de detecție.--------------------------------------------------


title: Directiva 2010/85/UE a Comisiei din 2 decembrie 2010 de modificare a Directivei 91/414/CEE a Consiliului în vederea includerii fosfurii de zinc ca substanță activă și de modificare a Deciziei 2008/941/CE  Text cu relevanță pentru SEE

text:
               3.12.2010

               RO

               Jurnalul Oficial al Uniunii Europene

               L 317/32

         DIRECTIVA 2010/85/UE A COMISIEI
   din 2 decembrie 2010
   de modificare a Directivei 91/414/CEE a Consiliului în vederea includerii fosfurii de zinc ca substanță activă și de modificare a Deciziei 2008/941/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 1112/2002 (2) și (CE) nr. 2229/2004 (3) ale Comisiei stabilesc normele detaliate de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include fosfura de zinc.

               (2)

               În conformitate cu articolul 24e din Regulamentul (CE) nr. 2229/2004, solicitantul și-a retras sprijinul acordat includerii respectivei substanțe active în anexa I la Directiva 91/414/CEE în termenul de două luni de la primirea proiectului de raport de evaluare. Prin urmare, Decizia 2008/941/CE a Comisiei din 8 decembrie 2008 privind neincluderea anumitor substanțe active în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin aceste substanțe (4) a fost adoptată specificând neincluderea fosfurii de zinc.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitant”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Germaniei, care a fost desemnată stat membru raportor prin Regulamentul (CE) nr. 2229/2004. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/941/CE. Cererea respectivă respectă de asemenea cerințele de fond și de procedură restante menționate la articolul 15 din Regulamentul (CE) nr. 33/2008.

               (5)

               Germania a evaluat informațiile suplimentare transmise de către solicitant și a pregătit un raport suplimentar. Ea a transmis raportul respectiv Autorității Europene pentru Siguranță Alimentară (denumită în continuare „autoritatea”) și Comisiei, la 20 iulie 2009. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, autoritatea a prezentat Comisiei, la 2 iulie 2010, concluziile sale privind fosfura de zinc (6). Proiectul raportului de evaluare, raportul suplimentar și concluziile autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și finalizate la 28 octombrie 2010 sub forma raportului Comisiei de reexaminare a substanței fosfură de zinc.

               (6)

               Diferitele examinări efectuate au arătat că produsele de protecție a plantelor care conțin fosfură de zinc pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța activă fosfură de zinc ar trebui să fie inclusă în anexa I, pentru a garanta că în toate statele membre autorizațiile pentru produsele de protecție a plantelor care conțin această substanță activă sunt acordate în conformitate cu prevederile directivei menționate.

               (7)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (8)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a revizui autorizațiile existente pentru produsele de protecție a plantelor care conțin fosfură de zinc, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor aplicabile prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru transmiterea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (9)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (10)

               Prin urmare, este adecvat ca Directiva 91/414/CEE să fie modificată în consecință.

               (11)

               Decizia 2008/941/CE privind neincluderea anumitor substanțe active în anexa I la Directiva 91/414/CEE și retragerea autorizațiilor pentru produsele de protecție a plantelor care conțin aceste substanțe prevede neincluderea fosfurii de zinc și retragerea autorizației pentru produsele de protecție a plantelor care conțin substanța respectivă până la 31 decembrie 2011. Este necesar să se elimine rubrica privind fosfura de zinc din anexa la decizia în cauză.

               (12)

               Prin urmare, Decizia 2008/941/CE ar trebui modificată în consecință.

               (13)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Rubrica privind fosfura de zinc din anexa la Decizia 2008/941/CE se elimină.
   Articolul 3
   Statele membre adoptă și publică până la 31 octombrie 2011 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică respectivele dispoziții de la 1 noiembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   În conformitate cu Directiva 91/414/CEE, până la 1 noiembrie 2011, statele membre modifică sau retrag, după caz, autorizațiile existente pentru produsele de protecție a plantelor care conțin fosfură de zinc ca substanță activă.
   Până la data respectivă, statele membre verifică, în special, dacă se respectă condițiile privind fosfura de zinc din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din directiva în cauză.
   (2)   Prin derogare de la alineatul (1), pentru fiecare produs de protecție a plantelor autorizat care conține fosfură de zinc fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la fosfura de zinc. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma determinării respective, statele membre:

               (a)

               modifică sau retrag autorizația în cazul unui produs care conține fosfură de zinc ca substanță activă unică, după caz, până la 30 aprilie 2015 cel târziu; sau

               (b)

               în cazul unui produs care conține fosfură de zinc ca una dintre mai multe substanțe active, modifică sau retrag autorizația, după caz, până la 30 aprilie 2015 sau până la data stabilită pentru a efectua această modificare sau retragere în directiva sau directivele respective care a (au) adăugat substanța sau substanțele în cauză în anexa I la Directiva 91/414/CEE, oricare dintre acestea ar fi cea mai târzie.

         Articolul 5
   Prezenta directivă intră în vigoare la data de 1 mai 2011.
   Articolul 6
   Prezenta directivă se adresează statelor membre.

      Adoptată la Bruxelles, 2 decembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 168, 27.6.2002, p. 14.

      (3)  JO L 379, 24.12.2004, p. 13.

      (4)  JO L 335, 13.12.2008, p. 91.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance azimsulfuron (Concluzia evaluării inter pares a riscului utilizării ca pesticid a substanței active fosfură de zinc). EFSA Journal 2010; 8(7):1671. [48pp].doi:10.2903/j.efsa.2010.1671. Disponibil online la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „319

                     Fosfură de zinc
                     Nr. CAS: 1314-84-7
                     Nr. CIPAC: 69

                        Difosfură de trizinc

                     ≥ 800 g/kg

                     1 mai 2011

                     30 aprilie 2021

                     PARTEA A
                     Se pot autoriza numai utilizările ca rodenticid sub formă de momeli gata de utilizat plasate în capcane sau în locații țintă.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare a fosfurii de zinc, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2010.
                     În cadrul acestei evaluări generale, statele membre ar trebui să acorde o atenție deosebită:

                                 —

                                 protejării organismelor cărora nu li se adresează acest produs. Măsurile de atenuare a riscurilor se aplică în funcție de necesități, în special pentru a evita răspândirea momelilor atunci când doar o parte din conținutul acestora a fost consumat.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Directiva 2010/90/UE a Comisiei din 7 decembrie 2010 de modificare a Directivei 91/414/CEE a Consiliului în vederea includerii piridabenului ca substanță activă și de modificare a Deciziei 2008/934/CE  Text cu relevanță pentru SEE

text:
               8.12.2010

               RO

               Jurnalul Oficial al Uniunii Europene

               L 322/38

         DIRECTIVA 2010/90/UE A COMISIEI
   din 7 decembrie 2010
   de modificare a Directivei 91/414/CEE a Consiliului în vederea includerii piridabenului ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă include piridabenul.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea piridabenului.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost prezentată Țărilor de Jos, desemnate stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificarea substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Țările de Jos au evaluat datele suplimentare prezentate de solicitant și au pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 15 iunie 2009. Autoritatea a comunicat raportul suplimentar celorlalte state membre și solicitantului pentru observații, pe care le-a transmis Comisiei. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei, la data de 28 mai 2010, concluziile la care a ajuns cu privire la piridaben (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 octombrie 2010 sub forma raportului de reexaminare al Comisiei privind piridabenul.

               (6)

               Diferitele examinări efectuate au arătat că produsele de protecție a plantelor care conțin piridaben pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă piridabenul în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este necesar să se solicite prezentarea de către solicitant de informații suplimentare pentru a confirma rezultatele evaluării riscului pe baza celor mai recente cunoștințe științifice în ceea ce privește expunerea metaboliților W-1 și B-3 la fotoliză apoasă, riscurile pe termen lung pentru mamifere, evaluarea reziduurilor liposolubile.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin piridaben, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Această clarificare nu impune însă obligații noi statelor membre sau titularilor de autorizații în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea piridabenului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la piridaben din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la piridaben din anexa la Decizia 2008/934/CE se elimină.
   Articolul 3
   Statele membre adoptă și publică, până la 31 octombrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 noiembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   1.   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin piridaben ca substanță activă până la 1 noiembrie 2011.
   Până la această dată, statele membre verifică, în special, dacă se respectă condițiile referitoare la piridaben din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   2.   Prin derogare de la alineatul (1), pentru fiecare produs de protecție a plantelor autorizat care conține piridaben fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la piridaben. Pe baza respectivei evaluări, statele membre determină dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul unui produs care conține piridaben ca substanță activă unică, atunci când este necesar, până la 30 aprilie 2015 cel târziu; sau

               (b)

               în cazul unui produs care conține piridaben ca una dintr-o serie de substanțe active, modifică sau retrag, atunci când este necesar, autorizația până la 30 aprilie 2015 sau până la data stabilită pentru o astfel de modificare sau de retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, dacă ultima dată este ulterioară celei dintâi.

         Articolul 5
   Prezenta directivă intră în vigoare la 1 mai 2011.
   Articolul 6
   Prezenta directivă se adresează statelor membre.

      Adoptată la Bruxelles, 7 decembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance pyridaben (Concluzia reexaminării inter pares a riscului utilizării ca pesticid a substanței active piridaben). EFSA Journal 2010; 8(6):1632. [70 pp.]. doi:10.2903/j.efsa.2010.1632. Document disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      Rubrica următoare se adaugă la sfârșitul tabelului din anexa I la Directiva 91/414/CEE.

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „318

                     Piridaben
                     Nr. CAS: 96489-71-3

                     Nr. CIPAC: 583

                     2-terț-butil-5-(4-terț-butilbenziltio)-4-cloropiridazin-3(2H)-onă

                     > 980 g/kg

                     1 mai 2011

                     30 aprilie 2021

                     PARTEA A
                     Se pot autoriza numai utilizările ca insecticid și acaricid.
                     PARTEA B
                     Pentru aplicarea principiilor uniforme din anexa VI se iau în considerare concluziile din raportul de reexaminare a piridabenului, în special cele din apendicele I și II, astfel cum au fost finalizate de către Comitetul permanent pentru lanțul alimentar și sănătatea animală la 28 octombrie 2010.
                     În această evaluare generală, statele membre țin cont în special de:

                                 —

                                 siguranța operatorilor și de asigurarea faptului că, în condițiile de utilizare, este prevăzută, atunci când este necesar, folosirea unor echipamente adecvate de protecție individuală;

                                 —

                                 riscul pentru organismele acvatice și mamifere,

                                 —

                                 riscul pentru artropodele nevizate, inclusiv albinele.

                           Condițiile de autorizare ar trebui să cuprindă măsuri de reducere a riscurilor și ar trebui demarate programe de monitorizare pentru a verifica expunerea reală a albinelor la piridaben în zone utilizate extensiv de astfel de albine culegătoare sau de apicultori, după caz.
                     Statele membre în cauză solicită prezentarea de informații de confirmare privind:

                                 —

                                 riscurile pentru compartimentul de apă care rezultă în urma expunerii la fotoliză apoasă a metaboliților W-1 și B-3,

                                 —

                                 riscul potențial pe termen lung pentru mamifere,

                                 —

                                 evaluarea reziduurilor liposolubile.

                           Statele membre se asigură că solicitantul furnizează aceste informații de confirmare Comisiei până la 30 aprilie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/4/UE a Comisiei din 20 ianuarie 2011 de modificare a Directivei 91/414/CEE a Consiliului în vederea includerii cicloxidimului ca substanță activă și de modificare a Deciziei 2008/934/CE  Text cu relevanță pentru SEE

text:
               21.1.2011

               RO

               Jurnalul Oficial al Uniunii Europene

               L 18/30

         DIRECTIVA 2011/4/UE A COMISIEI
   din 20 ianuarie 2011
   de modificare a Directivei 91/414/CEE a Consiliului în vederea includerii cicloxidimului ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Lista respectivă include cicloxidimul.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea cicloxidimului.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Austriei, care a fost desemnată stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificarea substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Austria a evaluat informațiile suplimentare transmise de către solicitant și a pregătit un raport suplimentar. La 2 noiembrie 2009, raportul a fost trimis Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a comunicat raportul suplimentar, pentru observații, celorlalte state membre și solicitatorului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 30 iunie 2010, autoritatea și-a prezentat, în fața Comisiei, concluzia privind substanța cicloxidim (6). Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 23 noiembrie 2010 sub forma raportului Comisiei de examinare a substanței cicloxidim.

               (6)

               Diferitele examinări efectuate au arătat că produsele de protecție a plantelor care conțin cicloxidim pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă cicloxidimul în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul anumitor condiții. Prin urmare, este necesar să i se ceară solicitantului să prezinte Comisiei informații suplimentare cu privire la metodele de analiză a reziduurilor de cicloxidim din produse de origine vegetală și animală.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin cicloxidim, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea cicloxidimului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesară eliminarea rubricii referitoare la cicloxidim din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rubrica referitoare la cicloxidim din anexa la Decizia 2008/934/CE.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică actele respective de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin cicloxidim ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile privind substanța cicloxidim din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține cicloxidim, fie ca substanță activă unică, fie ca una dintr-o serie de substanțe active, toate fiind incluse în lista din anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă cu privire la cicloxidim. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               în cazul unui produs care conține cicloxidim ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține cicloxidim ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a(u) adăugat substanța sau substanțele relevantă (relevante) în anexa I la Directiva 91/414/CEE, oricare dintre acestea este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 20 ianuarie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance cycloxydim (Concluzia reexaminării inter pares a riscului utilizării ca pesticid a substanței active cicloxidim). Rezumat: EFSA Journal 2010, 8(7):1669, [73 pp.]. doi:10.2903/j.efsa.2010.1669. Disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „321

                     Cicloxidim
                     Nr. CAS: 101205-02-1
                     Nr. CIPAC: 510

                     (5RS)-2-[(EZ)-1-(etoximino)butil]-3-hidroxi-5-[(3RS)-tian-3-il]ciclohex-2-en-1-onă

                     ≥ 940 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de examinare privind cicloxidimul, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 23 noiembrie 2010.
                     În cadrul acestei evaluări generale, statele membre trebuie să acorde o atenție specială riscului prezentat pentru plantele nevizate.
                     Condițiile de utilizare includ măsuri de diminuare a riscului, dacă este cazul.
                     Statele membre în cauză solicită transmiterea de informații suplimentare privind metodele de analizare a reziduurilor de cicloxidim în produsele de origine vegetală și animală.
                     Statele membre în cauză se asigură că solicitantul transmite aceste informații privind metodele de analizare Comisiei până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.